તળાજા ભાવનગર નેશનલ હાઈવે પર તળાજા નજીક આવેલ. ‘જય ઓટો એજન્સી’ના શોરૂમ અને ઓફીસનાં પાછળનાં ભાગે આવેલ બારીનાં શટર તોડી બારીની ગ્રીલ તોડીને ગત રાત્રિનાં સમયે તસ્કરોએ અંદરે પ્રવેશ કરી કબાટ, ટેબલનાં ખાનાઓમાં તોડફોડ કરી,વેરવિખેર કરીને રૂિપયા 4થી5 લાખની અંદાજીત રોકડ અને એક મોબાઈલ ઉઠાવીને નાસી છૂટ્યા હતાં. જોકે શોરૂમમાં આવેલ સી.સી. ટી.વી. કેમેરામાં બે ઈસમો બારીમાંથી દાખલ થઈ રૂમમાં શોધખોળ કરતા કેદ થઈ ગયેલ હતા. જેને તસ્કરીનો ટાઈમ રાત્રિનાં 1.33 થી 2.03નો નોંધાયો હતો. આમ માત્ર અર્ધો કલાકમાં જ ચારથી પાંચ લાખની રોકડ અને એક મોબાઈલ અને ગાડીની બેટરી ઉઠાવીને નાસી ગયાની િવગત જાણવા મળેલ છે. જોકે મોડીસાંજ સુધી સત્તાવાર ફરિયાદ નોંધાઈ ન હતી.